Uitdrukking: In iemand se slaai krapArgieffoto WAARSKUWING: Die herkoms van hierdie idoom is dalk nie vir kinders se oë bedoel nie. Uitdrukking: In iemand se slaai krap Betekenis: Iemand benadeel (in liefdesake) Waar kom dit vandaan? Dié spreekwoord is miskien nie so onskuldig as wat dit lyk nie. Daar word gewoonlik aanvaar dat dit histories net mans is wat in mekaar se slaai krap. Die slaai as sinoniem vir meisie, nooi is ook interessant. In ‘n ou Nederlandse bron kom voor: Wou hij zich nou nog vermaken met het oppeuzelen van een zóó blond slaatje (een meisje). Die gebruik van ‘n woord wat ‘n lekkerny beskryf om na die vrou en haar geslagsdeel te verwys, is so oud soos die berge. Bekend is koek, tert, middeldeurtert en ander. Ook in Engels het ons byvoorbeeld cherry, tart. Die werkwoord krap voltooi die kru prentjie.